ปวดท้องน้อยมากๆค่ะ เวลาเดินหรือ ตอนนอนและขยับตัวก็จะปวดค่ะ ปวดหน่วงๆ ปวดแบบบีบ ปวดเป็นพักๆ บางครั้งคล้ายๆปวดแบบแสบๆ เป็นมา3วันแล้วค่ะ กินยาแก้ปวดก็ยังไม่หายเลยค่ะ ปล.ก่อนที่จะปวดได้ยกของหนักด้วยค่ะ รบกวนคุณช่วยตอบหน่อยนะคะ /ขอขอบล่วงหน้าค่ะ
สวัสดีค่ะ อาการปวดท้องน้อย อาจเกิดจาก- ปวดกล้ามเนื้อหน้าท้องจากการบาดเจ็บ โดยหากมีประวัติการยกของหนักมาก่อน ก็อาจเป็นสาเหตุได้ โดยอาการปวดจะสัมพันธ์กับการเคลื่อนไหวท่าทาง มีจุดกดเจ็บที่ชัดเจน- อาหารเป็นพิษ หรือลำไส้อักเสบเฉียบพลัน ซึ่งมักจะมีอาการคลื่นไส้ อาเจียน ท้องเสียร่วมด้วย- มดลูกอักเสบ ปีกมดลูกอักเสบ หรืออุ้งเชิงกรานอักเสบ มักมีตกขาวที่ผิดปกติร่วมด้วย รวมถึงเจ็บท้องน้อยขณะมีเพศสัมพันธ์- กระเพาะปัสสาวะอักเสบ มักมีอาการปัสสาวะผิดปกติร่วมด้วย เช่น ปัสสาวะบ่อย ปัสสาวะไม่สุด เป็นต้น- มีซีสต์หรือเนื้องอกที่มดลูกหรือรังไข่ มักคลำได้ก้อนที่ท้องน้อยร่วมด้วย- เป็นอาการปวดท้องน้อยในช่วงก่อนการมีประจำเดือนมา- มีท้องผูก- หากมีอาการขาดประจำเดือนมาก่อน อาจเป็นอาการของการตั้งครรภ์ มีการแท้ง ท้องนอกมดลูก เป็นต้น แต่กจะมีอาการเลือดออกทางช่องคลอดร่วมด้วยแนะนำให้สังเกตว่ามีอาการผิดปกติอื่นๆ ร่วมด้วยหรือไม่ หากยังไม่มี และปวดไม่มาก ก็ให้สังเกตอาการไปก่อน และอาจทานยาแก้ปวด เช่น ไอบูโพรเฟน ไดโคลฟีแนค เป็นต้น งดการยกของหนักและการทำงานหนักไปก่อน งดการเล่นกีฬาและออกกำลังกายต่างๆ หากอาการปวดยังไม่ดีขึ้น หรือมีอาการอื่นๆ โดยเฉพาะมีไข้ แนะนำควรไปพบแพทย์เพื่อตรวจค่ะ